2009R0976 — HU — 28.12.2010 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:









▼B

A BIZOTTSÁG 976/2009/EK RENDELETE

(2009. október 19.)

a 2007/2/EK európai parlamenti és tanácsi irányelv hálózati szolgáltatásokra vonatkozó rendelkezéseinek végrehajtásáról







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel az Európai Közösségen belüli térinformációs infrastruktúra (INSPIRE) kialakításáról szóló, 2007. március 14-i 2007/2/EK európai parlamenti és tanácsi irányelvre ( 1 ), különösen annak 16. cikkére, mivel: (1) A 2007/2/EK irányelv megállapítja az Európai Közösségen belüli térinformációs infrastruktúra létrehozására vonatkozó általános szabályokat. A tagállamok azon téradatkészletek és -szolgáltatások tekintetében, amelyekhez a metaadatokat ezen irányelvvel összhangban hozták létre, létrehoznak és működtetnek egy hálózatot. (2) Ahhoz, hogy ezek a szolgáltatások a Közösségen belül összeegyeztethetők és használhatók legyenek, rögzíteni szükséges a 2007/2/EK irányelv I., II. és III. mellékletében felsorolt témákra vonatkozó szolgáltatásokkal kapcsolatos műszaki előírásokat és a teljesítményre vonatkozó minimális feltételeket. (3) Annak biztosításához, hogy a hatóságok és a harmadik felek rendelkezzenek a téradatkészleteiknek és -szolgáltatásaiknak a hálózati szolgáltatással történő összekapcsolásának lehetőségével, rögzíteni szükséges ezen szolgáltatások megfelelő követelményeit. (4) Ebben a rendeletben előírt intézkedések összhangban vannak a 2007/2/EK irányelv 22. cikke alapján létrehozott bizottság véleményével, mivel: ELFOGADTA EZT A RENDELETET:







1. cikk

Tárgy

Ez a rendelet meghatározza a 2007/2/EK irányelv 11. cikkének (1) bekezdésében előírt hálózati szolgáltatások (a továbbiakban: „hálózati szolgáltatások”) létrehozásához és karbantartásához szükséges követelményeket, és a 12. cikknek megfelelően ezen szolgáltatásoknak a tagállami hatóságok és harmadik felek általi elérhetőségére vonatkozó kötelezettségeket.

2. cikk

Fogalommeghatározások

E rendelet alkalmazásában a Bizottság 1205/2008/EK rendelete ( 2 ) mellékletének A. részében megállapított fogalommeghatározások alkalmazandók.

Az alábbi fogalommeghatározásokat szintén alkalmazni kell:

1. a „Kezdeti műveleti képesség” azt jelenti, hogy egy hálózati szolgáltatás teljesen működőképes, de nem garantálja a szolgáltatásnak a rendelet I. mellékletében meghatározott minőségét vagy az INSPIRE-geoportálon keresztül csatlakozó felhasználóknak nyújtott szolgáltatás hozzáférését;

2. a „Teljesítés” az a minimális szint, amely alapján egy célkitűzés megvalósítottnak tekinthető, ami a kérésteljesítés gyorsaságának felel meg az INSPIRE hálózati szolgáltatáson belül;

3. a „Kapacitás” azon egyidejű szolgáltatáskérések minimális száma, amelyeket a rendszer garantáltan teljesíteni tud;

4. a „Rendelkezésre állás” jelenti a hálózati szolgáltatás hozzáférhetőségének valószínűségét;

5. a „Válaszidő” az a tagállami szolgáltatóhelyen mért időtartam, amely alatt a szolgáltatás az eredmény első bájtját visszaküldi;

6. a „szolgáltatáskérés” az INSPIRE hálózati szolgáltatás egy adott műveletének elvégzéséhez küldött egyetlen kérés;

7. az „INSPIRE metaadatelem” az 1205/2008/EK rendelet mellékletének B. részében meghatározott metaadatelem;

8. a „Kibocsátás” során a keresőszolgáltatások erőforrásainak INSPIRE metaadatelemeit beillesztik, törlik vagy frissítik;

9. a „Természetes nyelv” emberek által, általános adatközlés céljából beszélt, írott és jelekkel elbeszélt nyelv;

10. a „Gyűjtés” az erőforrások INSPIRE metaadatelemeinek erőforráskereső-szolgáltatásokból történő kiemelését, és a cél keresőszolgáltatásokban lévő erőforrások metaadatainak létrehozását, törlését és frissítését jelenti;

11. a „Réteg” a földrajzi adatok alapegysége, amelyet az EN ISO 19128 szabvány értelmében a szerverről térképként lekérdezhetnek;

▼M1

12. „közvetlen hozzáférésen alapuló letöltés” téradatkészletekben található térbeli objektumokhoz lekérdezés alapján hozzáférést biztosító letöltési szolgáltatás.

▼B

3. cikk

A hálózati szolgáltatások követelményei

A hálózati szolgáltatások megfelelnek az I. mellékletben meghatározott szolgáltatások minőségére vonatkozó követelményeknek.

Emellett valamennyi típusú hálózati szolgáltatás megfelel az alábbiaknak:

a) a keresőszolgáltatások tekintetében a II. mellékletben meghatározott speciális követelmények és jellemzők;

b) a megtekintési szolgáltatások tekintetében, a III. mellékletben meghatározott speciális követelmények és jellemzők;

▼M1

c) a letöltési szolgáltatások az I. és a IV. mellékletben meghatározott vonatkozó különös követelményeknek és jellemzőknek;

d) az átalakítási szolgáltatások az I. és az V. mellékletben meghatározott vonatkozó különös követelményeknek és jellemzőknek.

▼B

4. cikk

A hálózati szolgáltatások elérése

(1) A tagállamok legkésőbb 2011. május 9-ig kezdeti műveleti képességgel gondoskodnak a keresőszolgáltatásokról és a megtekintési szolgáltatásokról.

(2) A tagállamok legkésőbb 2011. november 9-ig e rendeletnek megfelelően gondoskodnak a keresőszolgáltatásokról és a megtekintési szolgáltatásokról.

▼M1

(3) A tagállamok legkésőbb 2010. június 28-ig kezdeti műveleti képességgel gondoskodnak a letöltési szolgáltatásokról.

(4) A tagállamok legkésőbb 2010. december 28-ig e rendeletnek megfelelően gondoskodnak a letöltési szolgáltatásokról.

(5) A tagállamok legkésőbb 2010. június 28-ig kezdeti műveleti képességgel gondoskodnak az átalakítási szolgáltatásokról.

(6) A tagállamok legkésőbb 2010. december 28-ig e rendeletnek megfelelően gondoskodnak az átalakítási szolgáltatásokról.

▼B

5. cikk

Hatálybalépés

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

▼M1









I. MELLÉKLET

A SZOLGÁLTATÁS MINŐSÉGE

Az áttételes hatásokból fakadó esetleges minőségromlás megelőzése érdekében a 2007/2/EK irányelv 12. cikke értelmében harmadik félnek nyújtott kapcsolódó hálózati szolgáltatásokat a szolgáltatás minőségének megállapításakor nem kell figyelembe venni.

A működési jellemzők („teljesítés”), a kapacitás és az elérhetőség vonatkozásában a következő szolgáltatásminőségi követelmények alkalmazandók:

1. MŰKÖDÉS

„Normál körülmények” alatt a legnagyobb terhelésű időszakokon kívüli időszakokat kell érteni. Normál körülmények az idő 90 %-ában állnak fenn.

A keresőszolgáltatás esetében a kezdeti válasz elküldéséhez normál körülmények között szükséges válaszidőnek legfeljebb 3 másodpercnek kell lennie.

A megtekintési szolgáltatás esetében, 470 kilobájt méretű (például 800 × 600 képpontot tartalmazó, 8 bit színmélységű) kép esetén a Térkép lekérdezése (Get Map) kérésre adott kezdeti válasz elküldéséhez normál körülmények között szükséges válaszidőnek legfeljebb 5 másodpercnek kell lennie.

A Letöltési szolgáltatások metaadatainak lekérdezése (Get Download Service Metadata) művelet esetében a kezdeti válasz elküldéséhez normál körülmények között szükséges válaszidőnek legfeljebb 10 másodpercnek kell lennie.

A Téradatkészlet lekérdezése (Get Spatial Data Set) és a Térbeli objektum lekérdezése (Get Spatial Object) művelet, valamint kizárólag befoglaló téglalapból álló lekérdezés esetében a kezdeti válasz elküldéséhez normál körülmények között szükséges válaszidőnek legfeljebb 30 másodpercnek kell lennie, majd ezt követően – továbbra is normál körülmények között – a letöltési szolgáltatásnak másodpercenként 0,5 megabájtnál vagy másodpercenként 500 térbeli objektumnál nagyobb sebességű folyamatos választ kell szolgáltatnia.

A Téradatkészlet leírása (Describe Spatial Data Set) és a Térbeli objektum leírása (Describe Spatial Object) művelet esetében a kezdeti válasz elküldéséhez normál körülmények között szükséges válaszidőnek legfeljebb 10 másodpercnek kell lennie, majd ezt követően – továbbra is normál körülmények között – a letöltési szolgáltatásnak másodpercenként 0,5 megabájtnál vagy másodpercenként 500 térbeliobjektum-leírásnál nagyobb sebességű folyamatos választ kell szolgáltatnia.

2. KAPACITÁS

A keresőszolgáltatásnak a működésre vonatkozó szolgáltatásminőségi követelmények teljesítése mellett másodpercenként legalább 30 egyidejű kérést kell kiszolgálnia.

A megtekintési szolgáltatásnak a működésre vonatkozó szolgáltatásminőségi követelmények teljesítése mellett másodpercenként legalább 20 egyidejű szolgáltatás iránti kérést kell kiszolgálnia.

A letöltési szolgáltatásnak a működésre vonatkozó szolgáltatásminőségi követelmények teljesítése mellett másodpercenként legalább 10 egyidejű kérést kell kiszolgálnia. A párhuzamosan feldolgozott kérések száma 50-ben korlátozható.

Az átalakítási szolgáltatásnak a működésre vonatkozó szolgáltatásminőségi követelmények teljesítése mellett másodpercenként legalább 5 egyidejű kérést kell kiszolgálnia.

3. RENDELKEZÉSRE ÁLLÁS

A hálózati szolgáltatásoknak időben 99 % valószínűséggel rendelkezésre kell állniuk.

▼B









II. MELLÉKLET

KERESŐSZOLGÁLTATÁSOK

A. RÉSZ

Keresési feltételek

A 2007/2/EK irányelv 11. cikkének (2) bekezdésében rögzített keresési feltételek minimális követelményeivel összhangban a keresőszolgáltatások támogatják ezen melléklet 1. táblázatában felsorolt INSPIRE metaadatelemekkel végzett keresési folyamatokat.







1. táblázat Minimális keresési feltételek INSPIRE metaadatelemek Kulcsszavak Kulcsszó A téradatkészletek és -szolgáltatások osztályozása (Téradatkészletekre és téradatkészletsorokra vonatkozó metaadatokhoz) Témakörcsoport A téradatkészletek és -szolgáltatások osztályozása (Téradat-szolgáltatásokhoz) A téradat-szolgáltatás típusa A téradatkészletek minősége és érvényessége Adattörténet A téradatkészletek minősége és érvényessége Térbeli felbontás A 2007/2/EK irányelv 7. cikkének (1) bekezdésében előírt végrehajtási szabályoknak való megfelelés mértéke Adatspecifikáció A 2007/2/EK irányelv 7. cikkének (1) bekezdésében előírt végrehajtási szabályoknak való megfelelés mértéke A megfelelés mértéke (konformitás) Földrajzi hely Befoglaló téglalap A téradatkészletek és -szolgáltatások hozzáférési és felhasználási feltételei A használatra és a hozzáférésre vonatkozó általános feltételek A téradatkészletek és -szolgáltatások hozzáférési és felhasználási feltételei A nyilvános hozzáférés korlátozásai A téradatkészletek és -szolgáltatások létrehozásáért, kezeléséért, frissítéséért és terjesztéséért felelős hatóságok Felelős szervezet A téradatkészletek és -szolgáltatások létrehozásáért, kezeléséért, frissítéséért és terjesztéséért felelős hatóságok A felelős szervezet szerepköre

Az alábbi INSPIRE metaadatelemek és elemkészletek keresési feltételekként szintén hozzáférhetők lesznek:

a) Az erőforrás címe

b) Az erőforrás rövid ismertetése

c) Az erőforrás típusa

d) Egyedi forrásazonosító

e) Időbeli referencia

A keresési feltételek egy kombinációján keresztül a keresőszolgáltatások figyelembevételével a logikai és összehasonlító operátorok támogatott műveleti jelek.

Az erőforrás földrajzi helyzetén alapuló keresőszolgáltatások figyelembevételével a 2. táblázatban bemutatott térbeli operátor támogatott műveleti jel.







2. táblázat Operátornév Tulajdonság Metszetek A befoglaló téglalap INSPIRE metaadateleme szükséges a definiált érdekeltségi zóna megjelöléséhez

B. RÉSZ

Műveletek

1. MŰVELETEK

A 2007/2/EK irányelv 11. cikkének (1) bekezdésével összhangban a keresőszolgáltatások tartalmazzák az ezen melléklet 3. táblázatában felsorolt műveleteket.







3. táblázat Művelet Funkció Keresőszolgáltatási metaadatok lekérdezése Valamennyi szükséges adat lekérdezhető a szolgáltatásról, emellett részletezi a szolgáltatásban rejlő lehetőségeket. Metaadatok feltárása A Metaadatok feltárása (Discover Metadata) művelettel a cél keresőszolgáltatásból kikereshető kérésen alapuló erőforrások metaadatai kérhetők le.

A 2007/2/EK irányelv 12. cikkével összhangban a keresőszolgáltatások támogatják ezen melléklet 4. táblázatában felsorolt műveleteket.







4. táblázat Művelet Funkció Metaadatok kibocsátása A Metaadatok kibocsátása (Publish Metadata) művelettel az erőforrások INSPIRE metaadatai szerkeszthetők a keresőszolgáltatásokban (push vagy pull mechanizmusok); A szerkesztés a beillesztési, frissítési és törlési műveleteket foglalja magában. Keresőszolgáltatások összekapcsolása A Keresőszolgáltatások összekapcsolása (Link Discovery Service) művelettel egy keresőszolgáltatás elérhetősége kérdezhető le az erőforrás-kereső számára adott tagállam keresőszolgáltatásán keresztül úgy, hogy közben a forrásmetaadat a tulajdonos szolgáltatóhelyén marad.

Valamennyi művelet kérési és válaszadási paraméterei kiegészítik a műveleti leírásokat, és a keresőszolgáltatások műszaki előírásainak szerves részét képezik.

2. KERESŐSZOLGÁLTATÁSI METAADATOK LEKÉRDEZÉSE MŰVELET

2.1. Keresőszolgáltatási metaadatok lekérdezésének kérése

2.1.1. Keresőszolgáltatási metaadatok lekérdezésének kérési paraméterei

A Keresőszolgáltatási metaadatok lekérdezésének kérési paramétere a Keresőszolgáltatási metaadatok lekérdezésére nyújtott válaszok tartalmához használt természetes nyelvet jelöli.

2.2. Keresőszolgáltatási metaadatok lekérdezésére nyújtott válasz

A Keresőszolgáltatási metaadatok lekérdezésére nyújtott választ az alábbi paraméterkészleteket tartalmazza:

— Keresőszolgáltatási metaadatok

— Műveleti metaadatok

— Nyelvek

2.2.1. Keresőszolgáltatási metaadatok paraméterei

A Keresőszolgáltatási metaadatok paramétereinek legalább a keresőszolgáltatások INSPIRE metaadatelemeit kell tartalmazniuk.

2.2.2. Műveleti metaadat-paraméterek

A Műveleti metaadat-paraméterek a keresőszolgáltatások által végrehajtott műveletekről adnak metaadatokat. Ezek a metaadat-paraméterek valamennyi műveletet leírják. Legalább a következő adatokról kell információt tartalmazniuk:

1. a Metaadatok közzétételét, ha a pull mechanizmus, a push mechanizmus vagy mindkettő hozzáférhető;

2. valamennyi művelet leírását, beleértve – legalább – a cserélt adatok és a hálózatcím leírását.

2.2.3. Nyelvi paraméter

A következő két nyelvi paramétert kell megadni:

— a Keresőszolgáltatási metaadatok lekérdezésére nyújtott válaszhoz használt természetes nyelv, amelyet a válasznyelvi paraméter jelöl;

— és a Támogatott nyelvi paraméterek, amelyek a keresőszolgáltatás által támogatott természetes nyelvek listáját tartalmazzák.

3. METAADATOK FELTÁRÁSA MŰVELET

3.1. Metaadatok feltárásának kérése

A Metaadatok feltárásának kéréséhez az alábbi paramétereket kell megadni:

— Nyelv

— Lekérdezés

3.1.1. Nyelvi paraméter

A Nyelvi paraméter a Metaadatok feltárására adott válasz tartalmának lekérdezéséhez alkalmazott természetes nyelvet jelöli.

3.1.2. Lekérdezési paraméter

A Lekérdezési paraméter az A. részben meghatározott keresési feltételek kombinációját tartalmazza.

3.2. Metaadatok feltárására adott válasz

3.2.1. Metaadatok feltárására adott válaszparaméter

A Metaadatok feltárására adott válasz paraméterének legalább a lekérdezéssel összeegyeztethető erőforrások INSPIRE metaadatelemeit kell tartalmaznia.

4. METAADATOK KIBOCSÁTÁSA MŰVELET

A Metaadatok kibocsátása művelettel a keresőszolgáltatások erőforrásainak INSPIRE metaadatelemei tehetők közzé. Két alternatíva lehetséges:

— Push mechanizmus: A keresőszolgáltatásokból elérhető erőforrások INSPIRE metaadatelemeinek szerkesztését teszi lehetővé,

— Pull mechanizmus: engedélyezi, hogy a tagállami keresőszolgáltatás az erőforrások INSPIRE metaadatelemeit távoli helyről kiemelje.

A fenti alternatívák egyikét támogatnia kell.

4.1. Push mechanizmus

4.1.1. Metaadatok szerkesztésének kérése

4.1.1.1. Metaadatok szerkesztésének kérése paraméter

A Metaadatok szerkesztésének kérése paraméterből a keresőszolgáltatásokba beillesztendő, frissítendő vagy törlendő erőforrások INSPIRE metaadatelemeihez kért valamennyi információ megtudható.

4.2. Pull mechanizmus

4.2.1. Metaadatok gyűjtésének kérése

4.2.1.1. Metaadatok gyűjtésének kérése paraméter

A Metaadatok gyűjtésének kérése paraméterből az erőforrások hozzáférhető metaadatainak lekérdezéséhez szükséges távoli helyről minden információ megtudható. Legalább a kijelölt téradatszolgáltatás INSPIRE metaadatelemeit kell tartalmaznia.

5. KERESŐSZOLGÁLTATÁSOK ÖSSZEKAPCSOLÁSA MŰVELET

A Keresőszolgáltatások összekapcsolása (Link Discovery Service) művelettel ennek a rendeletnek megfelelő keresőszolgáltatás elérhetősége kérdezhető le az erőforrás-kereső számára az adott tagállam keresőszolgáltatásán keresztül úgy, hogy közben a forrásmetaadat a tulajdonos szolgáltatóhelyén marad.

5.1. Keresőszolgáltatások összekapcsolása kérés

5.1.1. Keresőszolgáltatások összekapcsolása kérés paraméter

A Keresőszolgáltatások összekapcsolása paraméterrel ennek a rendeletnek megfelelő hatóság vagy harmadik fél keresőszolgáltatásai válnak hozzáférhetővé, ugyanakkor a tagállami keresőszolgáltatás a keresési feltételek kombinációja alapján erőforrás-metaadatokat szerezhet be ezen keresőszolgáltatásokból, és ezeket más erőforrás-metaadatokkal együtt gyűjtheti be.









III. MELLÉKLET

MEGTEKINTÉSI SZOLGÁLTATÁSOK

A. RÉSZ

Műveletek

1. MŰVELETEK

A 2007/2/EK irányelv 11. cikkének (1) bekezdésével összhangban a megtekintési szolgáltatások tartalmazzák az ezen melléklet 1. táblázatában felsorolt műveleteit.







1. Táblázat Művelet Funkció Megtekintési szolgáltatási metaadatok lekérdezése Valamennyi szükséges adat lekérdezhető a szolgáltatásról, emellett részletezi a szolgáltatásban rejlő lehetőségeket. Térkép lekérdezése A hozzáférhető téradatkészletekből érkező, földrajzi és tematikus információkat tartalmazó térkép kérdezhető le. Ez a térkép térbeli hivatkozásokkal ellátott képformátum.

A 2007/2/EK irányelv 12. cikkével összhangban a megtekintési szolgáltatások támogatják ezen melléklet 2. táblázatában felsorolt műveleteket.







2. Táblázat Művelet Funkció Megtekintési szolgáltatások összekapcsolása Bármely hatóság vagy harmadik fél közzéteheti a megtekintési szolgáltatását a tagállami megtekintési szolgáltatáson keresztül az erőforrások megtekintéséhez, miközben a megjelenítési képesség a hatóság vagy a harmadik fél szolgáltatóhelyén marad.

Valamennyi művelet kérési és válaszadási paraméterei kiegészítik a műveleti leírásokat, és a megtekintési szolgáltatások műszaki előírásainak szerves részét képezik.

2. MEGTEKINTÉSI SZOLGÁLTATÁSI METAADATOK LEKÉRDEZÉSE MŰVELET

2.1. Megtekintési szolgáltatási metaadatok lekérdezésének kérése

2.1.1. Megtekintési szolgáltatási metaadatok lekérdezésének kérése paraméter

A Megtekintési szolgáltatási metaadatok lekérdezésének kérési paramétere a Megtekintési szolgáltatási metaadatok lekérdezésére nyújtott válaszok tartalmához használt természetes nyelvet jelöli.

2.2. Megtekintési szolgáltatási metaadatok lekérdezésének válaszadási paraméterei

A Megtekintési szolgáltatási metaadatok lekérdezésére nyújtott válasz az alábbi paraméterkészleteket tartalmazza:

— Megtekintési szolgáltatási metaadatok

— Műveleti metaadatok

— Nyelvek

— Rétegekre vonatkozó metaadatok

2.2.1. Megtekintési szolgáltatási metaadat-paraméterek

A Megtekintési szolgáltatási metaadatok paramétereinek legalább a Megtekintési szolgáltatások INSPIRE metaadatelemeit kell tartalmazniuk.

2.2.2. Műveleti metaadat-paraméterek

A Műveleti metaadat-paraméterek a Megtekintési szolgáltatások műveleteit írják le, és valamennyi művelethez legalább a cserélt adatok és a hálózatcím leírását tartalmazzák.

2.2.3. Nyelvi paraméterek

A következő két nyelvi paramétert kell megadni:

— a Megtekintési szolgáltatási metaadatok lekérdezésére nyújtott válaszhoz használt természetes nyelv, amelyet a válasznyelvi paraméter jelöl,

— és a Támogatott nyelvi paraméterek, amelyek a megtekintési szolgáltatás által támogatott természetes nyelvek listáját tartalmazzák.

2.2.4. Rétegekre vonatkozó metaadat-paraméterek

A 3. táblázatban felsorolt metaadatelemek valamennyi réteghez adottak.







3. Táblázat Metaadatelemek Megnevezés Az erőforrás címe A réteg címe, amely emberi kommunikációhoz használható, vagy például egy menüben található réteg bemutatására szolgál Az erőforrás rövid ismertetése A réteg rövid ismertetése Kulcsszó További kulcsszavak Befoglaló téglalap A legkisebb befoglaló téglalap a réteg által lefedett terület valamennyi támogatott koordináta-rendszerében. Egyedi forrásazonosító A réteg létrehozásához használt erőforrás egyedi azonosítója.

A 4. táblázatban felsorolt konkrét rétegparaméterek valamennyi réteghez adottak.







4. Táblázat Paraméter Megnevezés Név A réteg harmonizált neve Koordináta-rendszerek Azoknak a koordináta-rendszereknek a listája, amelyben a réteg megtalálható Stílusok A renderelési stílusok listája A stílusok egy címből és egy egyedi azonosítóból állnak Jelmagyarázat – URL Valamennyi stílus, nyelv és dimenziópár jelmagyarázatának helye Dimenziópárok A többdimenziós téradatkészletekhez és téradatkészletsorokhoz tartozó támogatott kétdimenziós tengelypárokat jelöli.

3. TÉRKÉP LEKÉRDEZÉSE MŰVELET

3.1. Térkép lekérdezésének kérése

3.1.1. Térkép lekérdezésének kérése paraméterek

A 5. táblázatban felsorolt Térkép lekérdezésének kérése paraméterek adottak.







5. Táblázat Paraméter Megnevezés Rétegek A térképben megtalálható rétegnevek listája Stílusok Stíluslista valamennyi réteghez Koordináta-rendszer A térkép koordináta-rendszere Határolókeret A kétdimenziós térképhez tartozó 4 sarokkoordináta a választott dimenziópárhoz és a választott koordináta-rendszerben Képszélesség A térkép szélessége képpontokban Képmagasság A térkép magassága képpontokban Képformátum Kimeneti képformátum Nyelv A válaszhoz alkalmazott nyelv Dimenziópár A térképen használt kétdimenziós tengely Például a földrajzi vetület és az idő tengelye

4. MEGTEKINTÉSI SZOLGÁLTATÁSOK ÖSSZEKAPCSOLÁSA MŰVELET

4.1. Megtekintési szolgáltatások összekapcsolásának kérése

4.1.1. Megtekintési szolgáltatások összekapcsolásának kérési paramétere

A Megtekintési szolgáltatások összekapcsolása paraméterrel ennek a rendeletnek megfelelő hatóság vagy harmadik fél megtekintési szolgáltatásai válnak hozzáférhetővé, ugyanakkor a tagállami megtekintési szolgáltatás térképet kérdezhet le ezen megtekintési szolgáltatásokból, és ezeket más térképekkel együtt gyűjtheti be.

B. RÉSZ

Egyéb jellemzők

A megtekintési szolgáltatások az alábbi jellemzőkkel rendelkeznek.

1. Koordináta-rendszerek

A rétegek egyszerre megtekinthetők egyetlen koordináta-rendszer használatával, emellett a megtekintési szolgáltatások támogatják a 2007/2/EK irányelv I. mellékletének 1. pontjában említett koordináta-rendszereket.

2. Képformátum

A megtekintési szolgáltatások az alábbi képformátumok egyikét támogatják:

— Portable Network Graphics (PNG) formátum,

— nem tömörített Graphics Interchange Format (GIF) formátum.

▼M1









IV. MELLÉKLET

LETÖLTÉSI SZOLGÁLTATÁSOK

A. RÉSZ

Letöltési műveletek

1. MŰVELETEK

A 2007/2/EK irányelv 11. cikke (1) bekezdésének c) pontjában foglalt követelmény teljesítése érdekében a letöltési szolgáltatásnak legalább az e melléklet 1. táblázatában felsorolt műveleteket kell biztosítania.







1. táblázat Művelet Funkció Letöltési szolgáltatás metaadatainak lekérdezése (Get Download Service Metadata) A művelet megadja a szolgáltatásra vonatkozó összes szükséges információt és a hozzáférhető téradatkészleteket, és ismerteti a szolgáltatás képességeit. Téradatkészlet lekérdezése (Get Spatial Data Set) A Téradatkészlet lekérdezése művelet téradatkészlet beolvasását teszi lehetővé. Téradatkészlet leírása (Describe Spatial Data Set) A művelet a téradatkészletben található összes térbeli objektum típusának leírását adja meg. Letöltési szolgáltatás hozzákapcsolása (Link Download Service) A művelet lehetővé teszi a hatóság vagy harmadik személy számára, hogy nyilatkozzék a téradatkészletek vagy – ha megvalósítható – térbeli objektumok letöltésére szolgáló azon letöltési szolgáltatásról, amely a hatóság vagy harmadik személy által üzemeltetett letöltési szolgáltatás fenntartása mellett a tagállam letöltési szolgáltatásán keresztül hozzáférhető.

A műveletek kérési és válaszadási paraméterei kiegészítik az egyes műveletek leírását, és szerves részét képezik a letöltési szolgáltatásra vonatkozó műszaki előírásoknak.

2. LETÖLTÉSI SZOLGÁLTATÁS METAADATAINAK LEKÉRDEZÉSE (GET DOWNLOAD SERVICE METADATA) MŰVELET

2.1. Letöltési szolgáltatás metaadatainak lekérdezése kérés

2.1.1. A Letöltési szolgáltatás metaadatainak lekérdezése kérés paramétere

A Letöltési szolgáltatás metaadatainak lekérdezése kérés paraméterének azt a természetes nyelvet kell tartalmaznia, amelyen a Letöltési szolgáltatás metaadatainak lekérdezése válaszban a tartalmat szolgáltatni kell.

2.2. Letöltési szolgáltatás metaadatainak lekérdezése válasz

A Letöltési szolgáltatás metaadatainak lekérdezése válasznak a következő paramétereket kell tartalmaznia:

— Letöltési szolgáltatás metaadatai,

— Műveletek metaadatai,

— Nyelvek,

— Téradatkészletek metaadatai.

2.2.1. Letöltési szolgáltatás metaadatai paraméter

A Letöltési szolgáltatás metaadatai paramétereknek legalább a letöltési szolgáltatás INSPIRE-metaadatelemeit kell tartalmazniuk.

2.2.2. Műveletek metaadatai paraméter

A Műveletek metaadatai paraméter a letöltési szolgáltatásban rendelkezésre álló műveletekről szolgáltat metaadatokat. Tartalmaznia kell legalább az összes művelet leírását, ezen belül legalább a kicserélt adatok leírását és a hálózatcímet.

2.2.3. Nyelvek paraméter

A nyelvekkel kapcsolatban a válasznak a következő két paramétert kell tartalmaznia:

— a Válasz nyelve paramétert, amely a Letöltési szolgáltatás metaadatainak lekérdezése válasz paramétereinek természetes nyelvét jelöli meg,

— a Támogatott nyelvek paramétert, amely a letöltési szolgáltatás által támogatott természetes nyelvek listáját tartalmazza.

2.2.4. Téradatkészletek metaadatai paraméterek

E paramétereknek a rendelkezésre álló téradatkészletek INSPIRE-metaadatelemeit kell tartalmazniuk. Ezen túlmenően minden egyes téradatkészletre vonatkozóan tartalmazniuk kell az 1089/2010/EU rendelet szerinti rendelkezésre álló koordináta-rendszerek listáját is.

3. TÉRADATKÉSZLET LEKÉRDEZÉSE (GET SPATIAL DATA SET) MŰVELET

3.1. Téradatkészlet lekérdezése kérés

A Téradatkészlet lekérdezése kérésnek a következő paramétereket kell tartalmaznia:

— Nyelv,

— Téradatkészlet azonosítója,

— Koordináta-rendszer.

3.1.1. Nyelv paraméter

A Nyelv paraméternek azt a természetes nyelvet kell megjelölnie, amelyen a téradatkészletet szolgáltatni kell.

3.1.2. Téradatkészlet azonosítója paraméter

A Téradatkészlet azonosítója paraméternek a téradatkészlet egyedi forrásazonosítóját kell tartalmaznia.

3.1.3. Koordináta-rendszer paraméter

A Koordináta-rendszer paraméternek a rendelkezésre álló koordináta-rendszerek 2.2.4. pont szerinti listáján található koordináta-rendszerek valamelyikét kell tartalmaznia.

3.2. Téradatkészlet lekérdezése válasz

3.2.1. A Téradatkészlet lekérdezése válasz paramétere

A Téradatkészlet lekérdezése válasz paraméterének – a kért nyelven és a kért koordináta-rendszerben – a kért téradatkészletet kell tartalmaznia.

4. TÉRADATKÉSZLET LEÍRÁSA (DESCRIBE SPATIAL DATA SET) MŰVELET

4.1. Téradatkészlet leírása kérés

A Téradatkészlet leírása kérésnek a következő paramétereket kell tartalmaznia:

— Nyelv,

— Téradatkészlet azonosítója.

4.1.1. Nyelv paraméter

A Nyelv paraméternek azt a természetes nyelvet kell megjelölnie, amelyen a térbeli objektumok típusának leírását szolgáltatni kell.

4.1.2. Téradatkészlet azonosítója paraméter

A Téradatkészlet azonosítója paraméternek a téradatkészlet egyedi forrásazonosítóját kell tartalmaznia.

4.2. Téradatkészlet leírása válasz

4.2.1. A Téradatkészlet leírása válasz paramétere

A Téradatkészlet lekérdezése válasz paraméterének – a kért nyelven – a kért téradatkészletben található térbeli objektumok leírását kell tartalmaznia.

5. LETÖLTÉSI SZOLGÁLTATÁS HOZZÁKAPCSOLÁSA (LINK DOWNLOAD SERVICE) MŰVELET

A Letöltési szolgáltatás hozzákapcsolása művelet lehetővé teszi a szolgáltató számára, hogy nyilatkozzék az e rendelet követelményeit kielégítő azon erőforrás-letöltési szolgáltatásról, amely – a szolgáltató által üzemeltetett erőforrások fenntartása mellett – a tagállam letöltési szolgáltatásán keresztül hozzáférhető.

5.1. Letöltési szolgáltatás hozzákapcsolása kérés

5.1.1. A Letöltési szolgáltatás hozzákapcsolása kérés paramétere

A Letöltési szolgáltatás hozzákapcsolása kérés paraméterének minden olyan információt tartalmaznia kell a hatóság vagy harmadik személy által üzemeltetett, e rendelet követelményeit kielégítő letöltési szolgáltatásról, amelynek révén a tagállam letöltési szolgáltatása hozzáférést biztosíthat a hatóság vagy harmadik személy letöltési szolgáltatásában rendelkezésre álló téradatkészletekhez és – ha magvalósítható – térbeli objektumokhoz.

B. RÉSZ

Közvetlen hozzáférésen alapuló letöltési műveletek

6. MŰVELETEK

Ha a lekérdezési szolgáltatás közvetlen hozzáférést biztosít a téradatkészletekhez, akkor az 1. táblázatban felsorolt műveletek mellett az e melléklet 2. táblázatában felsorolt műveleteket is biztosítania kell.







2. táblázat Művelet Funkció Térbeli objektum lekérdezése (Get Spatial Object) A művelet térbeli objektum beolvasását teszi lehetővé lekérdezés alapján. Térbeliobjektum-típus leírása (Describe Spatial Object Type) A művelet leírást ad a megadott térbeliobjektum-típusokról.

A műveletek kérési és válaszadási paraméterei kiegészítik az egyes műveletek leírását, és szerves részét képezik a letöltési szolgáltatásra vonatkozó műszaki előírásoknak.

7. TÉRBELI OBJEKTUM LEKÉRDEZÉSE (GET SPATIAL OBJECT) MŰVELET

7.1. Térbeli objektum lekérdezése (Get Spatial Object) kérés

A Térbeli objektum lekérdezése kérésnek a következő paramétereket kell támogatnia:

— Nyelv,

— Téradatkészlet azonosítója,

— Koordináta-rendszer,

— Lekérdezés.

7.1.1. Nyelv paraméter

A Nyelv paraméternek azt a természetes nyelvet kell megjelölnie, amelyen a térbeli objektumokat szolgáltatni kell.

7.1.2. Téradatkészlet azonosítója paraméter

A Téradatkészlet azonosítója paraméternek a kért téradatkészlet egyedi forrásazonosítóját kell tartalmaznia. Ha a paraméter nincs megadva, akkor azt kell feltételezni, hogy a lekérdezés az összes rendelkezésre álló téradatkészletre vonatkozik.

7.1.3. Koordináta-rendszer paraméter

A Koordináta-rendszer paraméternek az 1089/2010/EU rendelet szerinti koordinátarendszer-listán található koordináta-rendszerek valamelyikét kell tartalmaznia.

7.1.4. Lekérdezés paraméter

A Lekérdezés paramétert a C. részben felsorolt keresési feltételekből kell összeállítani.

7.2. Térbeli objektum lekérdezése válasz

A Térbeli objektum lekérdezése válasznak a következő paramétereket kell tartalmaznia:

— Térbeliobjektum-készlet,

— Térbeliobjektum-készlet metaadatai.

7.2.1. Térbeliobjektum-készlet paraméter

A Térbeliobjektum-készlet paraméternek – a kért nyelven és a kért koordináta-rendszerben – azokat a térbeli objektumokat kell tartalmaznia, amelyek teljesítik az 1089/2010/EU rendelet követelményeit, és kielégítik a lekérdezésben megadott keresési feltételeket.

7.2.2. Térbeliobjektum-készlet metaadatai

A Térbeliobjektum-készlet metaadatai paraméternek legalább a térbeli objektumok INSPIRE-metaadatelemeit kell tartalmaznia.

8. TÉRBELIOBJEKTUM-TÍPUS LEÍRÁSA (DESCRIBE SPATIAL OBJECT TYPE) MŰVELET

8.1. Térbeliobjektum-típus leírása kérés

A Térbeliobjektum-típus leírása kérésnek a következő paramétereket kell tartalmaznia:

— Nyelv,

— Térbeliobjektum-típus.

8.1.1. Nyelv paraméter

A Nyelv paraméternek azt a természetes nyelvet kell megjelölnie, amelyen a térbeliobjektum-típus leírását szolgáltatni kell.

8.1.2. Térbeliobjektum-típus paraméter

A Térbeliobjektum-típus paraméternek az 1089/2010/EU rendelet értelmében a térbeliobjektum-típus nyelvfüggetlen nevét kell tartalmaznia. Ha a paraméter nincs megadva, akkor azt kell feltételezni, hogy a lekérdezés az összes térbeliobjektum-típusra vonatkozik.

8.2. Térbeliobjektum-típus leírása válasz

8.2.1. A Térbeliobjektum-típus leírása válasz paramétere

A Térbeliobjektum-típus leírása válasz paraméterének az 1089/2010/EU rendeletnek megfelelően a térbeliobjektum-típus leírását kell tartalmaznia.

C. RÉSZ

Keresési feltételek a Térbeli objektum lekérdezése művelethez

A letöltési szolgáltatás Térbeli objektum lekérdezése műveletének a következő feltételek szerint kell keresést biztosítania:

— a téradatkészlet egyedi forrásazonosítója,

— az összes releváns alapvető attribútum, a térbeli objektumok közötti viszony az 1089/2010/EU rendeletnek megfelelően; így különösen az egyedi térbeliobjektum-azonosító és az időbeli dimenzióra vonatkozó jellemzők, beleértve a frissítés napját is,

— a befoglaló téglalap az 1089/2010/EU rendeletben felsorolt koordináta-rendszerek bármelyikében,

— a téradattéma.

Annak érdekében, hogy a térbeli objektumok a keresési feltételek különböző kombinációi szerint is kereshetők legyenek, a keresésnek logikai és összehasonlítási operátorokat is támogatnia kell.









V. MELLÉKLET

ÁTALAKÍTÁSI SZOLGÁLTATÁSOK

Átalakítási műveletek

1. MŰVELETEK

A 2007/2/EK irányelv 11. cikke (1) bekezdésének d) pontjában foglalt követelmény teljesítése érdekében az átalakítási szolgáltatásnak biztosítania kell az e melléklet 1. táblázatában felsorolt műveleteket.







1. táblázat Művelet Funkció Átalakítási szolgáltatás metaadatainak lekérdezése (Get Transformation Service Metadata) A művelet megadja a szolgáltatásra vonatkozó összes szükséges információt és ismerteti a szolgáltatás képességeit, így különösen a támogatott átalakítási kategóriákat, a támogatott átalakításokat, az elfogadott bemenetiadat-típusokat, a támogatott modelldefiníciókat és a leképezési nyelveket. Átalakítás (Transform) A művelet végrehajtja az átalakítást. Átalakítási szolgáltatás hozzákapcsolása (Link Transformation Service) A művelet lehetővé teszi a szolgáltató számára, hogy nyilatkozzék a téradatkészletek átalakítására szolgáló azon átalakítási szolgáltatásról, amely a hatóság vagy harmadik személy által üzemeltetett átalakítási szolgáltatás fenntartása mellett a tagállam átalakítási szolgáltatásán keresztül hozzáférhető.

A műveletek kérési és válaszadási paraméterei kiegészítik az egyes műveletek leírását, és szerves részét képezik az átalakítási szolgáltatásra vonatkozó műszaki előírásoknak.

2. ÁTALAKÍTÁSI SZOLGÁLTATÁS METAADATAINAK LEKÉRDEZÉSE (GET TRANSFORMATION SERVICE METADATA) MŰVELET

2.1. Átalakítási szolgáltatás metaadatainak lekérdezése kérés

2.1.1. Az Átalakítási szolgáltatás metaadatainak lekérdezése kérés paramétere

Az Átalakítási szolgáltatás metaadatainak lekérdezése kérés paraméterének azt a természetes nyelvet kell tartalmaznia, amelyen az Átalakítási szolgáltatás metaadatainak lekérdezése válaszban a tartalmat szolgáltatni kell.

2.2. Átalakítási szolgáltatás metaadatainak lekérdezése válasz

Az Átalakítási szolgáltatás metaadatainak lekérdezése válasznak a következő paramétereket kell tartalmaznia:

— Átalakítási szolgáltatás metaadatai,

— Műveletek metaadatai,

— Nyelvek.

2.2.1. Átalakítási szolgáltatás metaadatai paraméter

Az Átalakítási szolgáltatás metaadatai paraméternek legalább az átalakítási szolgáltatás INSPIRE-metaadatelemeit kell tartalmaznia.

2.2.2. Műveletek metaadatai paraméter

A Műveletek metaadatai paraméter az átalakítási szolgáltatásban rendelkezésre álló műveletekről szolgáltat metaadatokat.

Tartalmaznia kell az összes művelet leírását, ezen belül legalább a kicserélt adatok leírását és a hálózatcímet, továbbá fel kell sorolnia:

— az Átalakítás művelet által elfogadott átalakítási kategóriákat,

— az Átalakítás művelet által elfogadott kódolást a bemeneti téradatelem vonatkozásában,

— az Átalakítás művelet által elfogadott adatmodellnyelveket,

— az Átalakítás művelet által elfogadott modell-leképezési nyelveket.

2.2.3. Nyelvek paraméter

A válasznak a következő két paramétert kell tartalmaznia:

— a Válasz nyelve paramétert, amely az Átalakítási szolgáltatás metaadatainak lekérdezése válasz paramétereinek természetes nyelvét jelöli meg,

— a Támogatott nyelvek paramétert, amely az átalakítási szolgáltatás által támogatott természetes nyelvek listáját tartalmazza.

3. ÁTALAKÍTÁS (TRANSFORM) MŰVELET

3.1. Átalakítás kérés

Az Átalakítás kérésnek a következő paramétereket kell tartalmaznia:

— Bemeneti téradatkészlet,

— Forrásmodell,

— Célmodell,

— Modell-leképezés.

3.1.1. Bemeneti téradatkészlet paraméter

A Bemeneti téradatkészlet paraméternek az átalakítani kívánt téradatkészletet kell megjelölnie.

3.1.2. Forrásmodell paraméter

A Forrásmodell paraméternek a bemeneti téradatkészlet modelljét kell megadnia.

3.1.3. Célmodell paraméter

A Célmodell paraméternek azt a modellt kell megadnia, amelybe a téradatkészletet transzformálni kell.

3.1.4. Modell-leképezés paraméter

A Modell-leképezés paraméternek a forrásmodell és a célmodell közötti leképezést kell megadnia.

3.2. Átalakítás válasz

3.2.1. Az Átalakítás válasz paramétere

Az Átalakítás válasz paraméterének az 1089/2010/EU rendeletben foglalt követelményeknek megfelelően átalakított téradatkészletet kell tartalmaznia.

4. ÁTALAKÍTÁSI SZOLGÁLTATÁS HOZZÁKAPCSOLÁSA (LINK TRANSFORMATION SERVICE OPERATION) MŰVELET

4.1. Átalakítási szolgáltatás hozzákapcsolása kérés

4.1.1. Az Átalakítási szolgáltatás hozzákapcsolása kérés paramétere

Az Átalakítási szolgáltatás hozzákapcsolása kérés paraméterének minden olyan információt tartalmaznia kell a hatóság vagy harmadik személy által üzemeltetett, e rendelet követelményeit kielégítő átalakítási szolgáltatásról, amelynek révén a tagállam átalakítási szolgáltatása igénybe veheti a hatóság vagy harmadik személy átalakítási szolgáltatását.